钦定古今图书集成/明伦汇编/闺媛典/第203卷 > 吴柏妻桑氏
## 钦定古今图书集成/明伦汇编/闺媛典/第203卷 > 吴柏妻桑氏

按《如皋县志》：桑氏，丰利大定女。正德间，适同里吴柏。
年十九而柏亡。时方娠五月，舅姑老且病，薄有赀产，
族人睥睨其间，图欲嫁之。桑拒曰：“舅姑在堂，而血孕
在腹，妾何之？”越半载，生子轩。族人故疑而索观，桑抱
示之曰：“男也。”自后即不令族见，虞有意外。逮长，为娶
妇，生五孙而轩。桑复课诸孙耕读，俾各就业。万历
中，年八十有二卒。